mi-egy-más
- alkotáspályázat a kultúrák közötti párbeszédről -
fotó, videófilm, plakát, zene határidő: Nov.20. 

Mit jelent számodra a kultúrák közötti párbeszéd? Játszott már szerepet a saját életedben? Ha igen, hogyan? Milyen új helyzetek elé állít téged és környezetedet az, hogy különböző kultúrájú emberek élnek együtt? Szerinted miért fontos, hogy a kultúrák között legyen érdemi párbeszéd? Gondolkoztál már arról, hogy mit kellene tennünk azért, hogy jobban elfogadjuk egymást, jobban megismerjük más kultúrák képviselőit?
Ha 14 és 20 év közötti fiatal vagy, erről várjuk gondolataidat, véleményedet, alkotásaidat a következő kategóriákban:
- fotó 
- videófilm (max. 3 perc) 
- plakát
- zene - mindenféle műfajban, beleértve a könnyűzenét is (max. 4 perc)
Kategóriánként az első három helyezett értékes jutalmakat kap. A nyertes pályaműveket bemutatjuk A kultúrák közötti párbeszéd európai éve 2008 hazai zárórendezvényén, illetve a Budapesti Néprajzi Múzeumban, A Másik című kiállításon. 
A pályázat részletes feltételeit a http://www.parbeszed2008.eu/palyazat oldalon találod meg.

Beküldési határidő: 2008. november 20.

A pályázat A kultúrák közötti párbeszéd európai éve 2008 kezdeményezés magyarországi programjának része
pályázati felhívás: www. pafi.hu
